C 349/140
FI
Euroopan unionin virallinen lehti
29.9.2023
— entistä nopeampaa siirtymistä kestävämpään, multimodaalisuuteen perustuvaan liikennejärjestelmään, jossa huomatta­ va osa maanteitse kuljetettavasta EU:n sisäisestä rahdista (jonka osuus on 75 %) siirretään kuljetettavaksi rauta- ja vesiteitse — EU:n talouden häiriönsietokykyä ja kykyä selviytyä toimitusketjujen laajamittaisista häiriöistä ja resurssien saatavuuden rajoituksista, kun esimerkiksi eräät maat käyttävät fossiilista energiaa aseena ja kun sähköajoneuvoja varten tarvittavia raaka-aineita hankitaan ja jalostetaan vain muutamista EU:n ulkopuolisista maista.
4.10
Tämä edellyttää seuraavaa:
4.10.1 Hiilidioksidipäästöjen päästövähennysten tavoitellun kehityksen on vastattava teollisuuden kykyä muutoksiin ja oltava sopiva liikenteenharjoittajille kustannusten ja toiminnan tehokkuuden kannalta.
Ehdotetuissa tavoitteissa on otettava huomioon aika, joka tarvitaan nykyisten tuotantolaitosten muuttamiseen ja uusien rakentamiseen, latausinfrastruktuurin käyttöönottoon, keskeisten komponenttien ja raaka-aineiden toimitusten turvaamiseen, edelläkävijämarkkinoiden luomiseen ja työvoiman kouluttamiseen.
4.10.2 Hiilestä irtautumisen on edettävä (ajoneuvokannan osalta) tahdissa, joka sopii yhteen EU:n vihreän kehityksen teollisuussuunnitelman täytäntöönpanon ja Euroopan yhteistä etua koskevien tärkeiden hankkeiden (IPCEI) kanssa.
Näin edistetään alan keskeisten toimitusketjujen, kuten puhtaan vedyn, akkujen ja mikroelektroniikan, kehittämistä Euroopassa.
Päästöjen kehityspolun on noudatettava myös Euroopan vihreän kehityksen ohjelman tavoitteita sekä EU:n kestävän ja älykkään liikkuvuuden strategiaa.
4.11 Niin kuin aiemmissa lausunnoissaan, ETSK katsoo, että tieliikennettä koskevan ympäristölainsäädännön koordinoinnin tehostaminen on ratkaisevan tärkeää, jotta muutos alalla voisi onnistua (esimerkiksi Euro 7, AFIR-asetus ja eurovinjetti) (20), mutta vaatii johdonmukaista lainsäädäntöä.
4.12 ETSK toteaa aiempien lausuntojensa (21) tapaan, että kaikista sähkö- ja vetykäyttöisten voimalaitteiden eduista huolimatta ehdotetun, pakokaasupäästöihin perustuvan asetuksen rinnalle tarvitaan myös muita toimintapoliittisia välineitä, joilla kannustetaan uusiutuvien, muiden kuin fossiilisten polttoaineiden käyttöön polttomoottoriajoneuvokan­ nassa.
55-valmiuspaketissa on otettava huomioon koko elinkaari ja vältettävä sellaista tieliikenteen hiilestä irtautumista, joka johtaa päästöjen siirtymiseen kohti arvoketjun alkupäätä.
EU:n päästökauppajärjestelmän tarkistuksen ja uusiutuvia energialähteitä koskevan direktiivin (22) yhteydessä on varmistettava, että tieliikenteen ja energiantuotannon hiilestä irtautuminen tapahtuvat samassa tahdissa.
4.13 Muutoksen tapahtuessa Euroopan unionin on turvattava eurooppalaisten alkuperäisten laitevalmistajien ja liikenteenharjoittajien tasapuolinen kilpailu kotimaisilla ja kansainvälisillä markkinoilla.
4.14 ETSK tähdentää myös, että on tarpeen parantaa tavara- ja tieliikenteenharjoittajien, erityisesti pk-yritysten, valmiuksia ja tukea niitä, jotta ne pystyvät noudattamaan asetuksessa vaadittuja raportointivelvoitteita.
Tämä koskee myös ehdotettua keskusrekisteriä raskaita hyötyajoneuvoja koskeville tiedoille.
4.15 ETSK korostaa, että myös seutuliikenteessä käytettävät linja-autot on vapautettava kaupunkiliikenteen linja-autojen erityisestä päästöttömyysvaatimuksesta.
(20)
(21)
(22)
Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston asetukseksi moottoriajoneu­ vojen ja moottorien sekä moottoriajoneuvoihin tarkoitettujen järjestelmien, komponenttien ja erillisten teknisten yksiköiden tyyppihyväksynnästä niiden päästöjen ja akun kestävyyden osalta (Euro 7) sekä asetusten (EY) N:o 715/2007 ja (EY) N:o 595/2009 kumoamisesta” (COM(2022) 586 final – 2022/0365(COD)) (EUVL C 228, 29.6.2023, s. 103), Euroopan talous- ja sosiaalikomitean lausunto aiheesta ”EU:n liikkuvuusstrategia ja EU:n teollisuuden arvoketjut: ekosysteemipohjainen autoteollisuus” (oma-aloitteinen lausunto) (EUVL C 105, 4.3.2022, s. 26) ja Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston direktiiviksi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta” (COM(2017) 275 final – 2017/0114 (COD)) ja aiheesta ”Ehdotus neuvoston direktiiviksi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta tiettyjen ajoneuvoveroa koskevien säännösten osalta” (COM(2017) 276 final – 2017/0115 (CNS)) (EUVL C 81, 2.3.2018, s. 188).
Euroopan talous- ja sosiaalikomitean lausunto aiheesta ”Ehdotus – Euroopan parlamentin ja neuvoston asetus päästönormien asettamisesta uusille henkilöautoille ja uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi ja asetuksen (EY) N:o 715/2007 muuttamisesta” (COM(2017) 676 final – 2017/0293 (COD)) (EUVL C 227, 28.6.2018, s.
52) ja Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston asetukseksi asetuksen (EU) 2019/631 muuttamisesta siltä osin kuin on kyse uusien henkilöautojen ja uusien kevyiden hyötyajoneuvojen hiilidioksidipäästönormien kiristämisestä unionin kunnianhimoisempien ilmastotavoitteiden mukaisesti” (COM(2021) 556 final – 2021/0197(COD)) (EUVL C 194, 12.5.2022, s. 81).
Euroopan parlamentin ja neuvoston direktiivi (EU) 2018/2001, annettu 11 päivänä joulukuuta 2018, uusiutuvista lähteistä peräisin olevan energian käytön edistämisestä (EUVL L 328, 21.12.2018, s. 82).